  Туспуктэм: Руслан Нуриахметов Майя Бывальцева Удмуртиысь зоопаркысь ӧнерчиос 27-тӥ тулыспалысен 3-тӥ южтолэзёзь ВДНХ-ын «Россия» адӟытонын (0+) ужалозы. Соос «По следам белого медведя» интерактивной ӵектосэнызы тодматозы. Со сярысь элькун тӧролэн но кивалтэтлэн пресс-службазы ивортӥз. Ӵектосэз 2018-тӥ арын улонэ пыӵатыны кутскизы, нырысь ик со школаын дышетскисьёслы чакламын, но кельше ваньмызлы. Вить арскын экскурсие 3 сюрслэсь трос адями пыриськиз ни. « Экскурсия шудон музэн ортче: пыриськисьёс тӧдьы гондырлэсь ыргетэмзы кылыны, гонзэ кутылыны но со пырадӟиськись луэ шуыса валаны, ньыль толэзьем но бадӟым гондырлэн пыдызлэсь быдӟалазэ аслад кипыдэсэ ныд ӵошатыны, вордскем гондырпилэсь секталазаэ мертаны быгато » Светлана Малышева, Удмуртиысь зоопарклэн кивалтӥсез Удмуртиысь зоопаркын Балу но Думка тӧдьы гондыръёс уло вал. Алигес Новосибирскысь Шайна мумы гондырез вайизы. Тодэ вайытом, ВДНХ-ын кунысь вань улосвылъёслэн стендъёссы лэсьтэмын, соос пӧлын Удмуртилэн но. «Россия» адӟытон 8-тӥ пӧсьтолэзёзь ужалоз, пыронэз эркын. Тегъёс: Зоопарк пӧйшуръёс Москва Удмуртия адӟытон  